Το **moonwalk** (ελληνικά σημαίνει περπάτημα στο φεγγάρι, τη λέξη τη συναντάμε και "φεγγαροπερπάτημα") είναι μια κίνηση χορού στην οποία ο χορευτής κινείται προς τα πίσω ενώ φαίνεται να κινείται προς τα μπροστά. Έγινε δημοφιλής στον ευρύ κοινό μετά την εκτέλεσή της από τον Μάικλ Τζάκσον κατά την εκτέλεση του "Billie Jean" στο *Motown 25: Yesterday, Today, Forever* στις 25 Μαρτίου 1983. Αυτή η ειδική τηλεοπτική εκπομπή μεταδόθηκε στις 16 Μαΐου 1983. Κατόπιν έγινε γνωστή ως η χαρακτηριστική του χορευτική κίνηση.

Τεχνική
-------

Η κίνηση περιλαμβάνει μια οπτική αυταπάτη στο να παρουσιαστεί ότι ο χορευτής γλιστρήσει προς τα πίσω. Αρχικά, το μπροστινό πόδι κρατιέται ίσιο στο έδαφος, ενώ το πίσω πόδι είναι στα δάχτυλα. Το ίδιο μπροστινό πόδι παραμένει στο έδαφος, αλλά γλιστράει ελάχιστα και ελαφρά προς τα πίσω, πίσω από το πίσω πόδι που είναι στα δάχτυλα. Αυτό που έχει γίνει τώρα το μπροστά πόδι κατεβαίνει ίσιο στο έδαφος, ενώ το πίσω σηκώνεται στις στα δάχτυλα. Τα βήματα αυτά επαναλαμβάνονται ξανά και ξανά δημιουργώντας την ψευδαίσθηση ότι ο χορευτής τραβιέται προς τα πίσω από μια δύναμη που δεν φαίνεται ενώ προσπαθεί να περπατήσει προς τα μπροστά. Παραλλαγές της κίνησης κάνουν το "φεγγαροπερπάτημα" να φαίνεται ως γλίστρημα προς τα μπροστά, τα πλάγια ή ακόμα και σε κύκλο.

Ιστορία
-------

Βήματα moonwalk
Υπάρχουν πολλές καταγεγραμμένες περιστάσεις της κίνησης moonwalk. Παρόμοια βήματα αναφέρονται τουλάχιστον από το 1932, να έχουν χρησιμοποιηθεί από τον Καμπ Κάλογουεϊ. Το 1985, ο Κάλογουεϊ είπε ότι η κίνηση ονομαζόταν "The Buzz" όταν εκείνος και άλλοι την εκτελούσανε τη δεκαετία του 1930. 

Το 1944, η Τζούντι Γκάρλαντ και η Μάργκαρετ Ο΄ Μπράιαν (Margaret O'Brien) είχαν μια σκηνή με κίνηση στο τραγούδι "Under the Bamboo Tree" στην ταινία *Meet Me In St. Louis* που μοιάζει κάπως, αλλά δεν έχει την ψευδαίσθηση που δημιουργεί η γνήσια κίνηση του moonwalk.

Το 1955 η κίνηση καταγράφηκε σε μια εκτέλεσε με κλακέτες από τον χορευτή Bill Bailey. Εκτελεί μια σειρά κινήσεων με τις κλακέτες, και στο τέλος γλιστράει προς τα πίσω στα πλάγια. Ο Γάλλος μίμος Μαρσέλ Μαρσώ χρησιμοποιούσε ευρέως την κίνηση στην καριέρα του (από τη δεκαετία το 1940 ως τη δεκαετία το 1980), ως μέρος της δραματικής ατμόσφαιρας της ρουτίνας του των κινήσεων μίμησης. Στη συνηθισμένη κίνηση του Μαρσώ "Walking Against the Wind" (χορεύοντας κόντρα στον άνεμο), προσποιείται ότι σπρώχνεται πίσω από μια ριπή αέρα.

Τη δεκαετία του 1950 ο Ντικ Βαν Ντάικ εκτέλεσε μια παρόμοια παραλλαγή του moonwalk, και της κίνησης camel walk στην κωμική ρουτίνα "Mailing A Letter On A Windy Corner".

Το 1958 ο Μεξικάνος χορευτής-κωμικός Adalberto Martinez "Resortes" επίσης εκτέλεσε το moonwalk στην ταινία *Colegio de Verano* (Καλοκαιρινό Σχολείο).

Σε ένα επεισόδιο του *H.R. Pufnstuf* του Νοεμβρίου 1969, ο χαρακτήρας Judy the Frog μαθαίνει σε όλους έναν καινούριο χορό που λέγεται "The Moonwalk", στον οποίο υπήρχαν δύο περιστάσεις στατικού moonwalk.

Το 1972 η Lucie Arnaz στο Here's Lucy επεισόδιο 9 "Lucy and Jim Bailey" της 5ης σεζόν κάνει το moonwalk ενώ τραγουδάει το "Fever", μαζί με τον Jim Bailey.

Ο χορευτής και χορογράφος Bob Fosse επίσης κάνει τη κίνηση στο ρόλο του ως το Φίδι στην ταινία του 1974 "Ο Μικρός Πρίγκηπας". 

Ο Τζέιμς Μπράουν  χρησιμοποίησε την κίνηση και μπορεί κάποιος να τον δει να την εκτελεί στη ταινία του 1980 *The Blues Brothers* (*Οι Ατσίδες με τα Μπλε*). Το 1981 στο μουσικό βίντεο κλιπ του *Crosseyed and Painless]]* από το συγκρότημα Talking Heads, είχαν επιλεχθεί από τον David Byrne πραγματικοί street dancers, μεταξύ τον οποίων ο Stephen "Skeeter Rabbit" Nichols, και οι οποίοι χορεύουν το moonwalk. Έφτασε το νούμερο 20 στα χορευτικά τσάρτς των Η.Π.Α. Άλλος ένας από τους πρώτους moonwalkers ήταν ο popper και τραγουδιστής Jeffrey Daniel, που εκτέλεσε το moonwalk σε μια εκτέλεση του συγκροτήματος Shalamar του τραγουδιού "A Night To Remember" στην τηλεοπτική εκπομπή μουσικών τσαρτς του BBC *Top of the Pops*  στην Αγγλία το 1982 και επίσης στις κινήσεις του ήταν το γλίστρημα προς τα πλάγια (μεταξύ των οποίων και εβδομαδιαία επεισόδια του *Soul Train*), τουλάχιστον από το 1974. Ο Μάικλ Τζάκσον ήταν θαυμαστής του χορού του Jeffrey Daniel, και τελικά θα τον αναζητούσε. 

Επίσης το 1982, η Debbie Allen εκτελεί το moonwalk στη σκηνή με την Gwen Verdon στην πρώτη σεζόν, επεισόδιο 10 ("Come One, Come All") της τηλεοπτικής σειράς *Fame*.

Στην ταινία *Flashdance*, η κίνηση χρησιμοποιήθηκε στην σκηνή όπου ο Rock Steady Crew's Mr. Freeze (Marc Lemberger), με μια ομπρέλα μιμήθηκε ότι τον φυσάει ο αέρας καθώς προχωράει μπροστά, αντιστεκόμενος στον αέρα, και μετά αρχίζει να κάνει βήματα moonwalk προς τα πίσω. Η εκδοχή αυτή του Mr. Freeze επίσης παίχτηκε στην πρώτη χιπ-χοπ ταινία *Wild Style* και το βίντεο κλιπ του Malcolm McLaren "Buffalo Gals" (Malcolm McLaren song).

Ο χορός τελικά έγινε ευρέως γνωστός το 1983 όταν ο Μάικλ Τζάκσον τον εκτέλεσε σε ένα ειδικό αφιέρωμα του *Motown 25: Yesterday, Today, Forever*, στις 25 Μαρτίου εκείνης της χρονιάς. Ντυμένος με την φορεσιά "σήμα κατατεθέν" του μαύρο παντελόνι, ασημένιες κάλτσες, ασημένιο πουκάμισο, μαύρο τζάκετ με καθρεφτάκια, ένα γάντι με καθρεφτάκια και μαύρο τσόχινο καπέλο, ο Τζάκσον στριφογύρισε, σταμάτησε ποζάροντας, και άρχισε να χορεύει το moonwalk. Ο μουσικός κριτικός Ian Inglis έγραψε αργότερα ότι ο Τζάκσον συνόψισε μια μακρά παράδοση Αφρό-Αμερικάνικου χορού σε αυτήν τη μόνη παράσταση. Το κοινό επεφήμησε τον το χορό moonwalk του Τζάκσον. Κατόπιν ο χορός έτυχε ευρείας προσοχής και από κει και πέρα έγινε η χορευτική κίνηση "σήμα κατατεθέν" του Τζάκσον για το τραγούδι του "Billie Jean". Ο Nelson George είπε ότι η ερμηνεία το Τζάκσον "συνδύαζε την αθλητική φόρμα του Jackie Wilson με την χορευτική κίνηση camel walk του Τζέιμς Μπράουν". Η αυτοβιογραφία του Μάικλ Τζάκσον είχε τίτλο *Moonwalk*, ενώ πρωταγωνίστησε και στην ταινία του 1988 *Moonwalker*.

Στην ταινία του 1984 *Streets of Fire*, ο ηθοποιός Stoney Jackson εκτέλεσε το moonwalk χορεύοντας στο τραγούδι του Νταν Χάρτμαν  "I Can Dream About You".

Ο παίκτης του χόκεϊ Alexei Kovalev είναι γνωστός για τη χρήση της κίνησης moonwalk στην καριέρα του στην National Hockey League. Την έκανε μετά που σκόραρε στις 7 Φεβρουάριου 2001, και στις 3 Ιανουαρίου 2010. Επίσης σε παιχνίδι για φιλανθρωπικούς σκοπούς το 2008.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Moonwalk (dance)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Moonwalk (χορός)** |

1. ↑  Banes, Sally. *Writing Dancing in the Age of Postmodernism*, Wesleyan University Press, 1994, p. 139.
2. ↑  
«Remembering Michael, Jeffrey Daniel», *Michael Jackson 1958-2009. TIME looks back on the King of Pop's life and Career*, σελ. 13, ανακτήθηκε στις February 1, 2012
3. ↑  Suddath, Claire. "How to Moonwalk like Michael" Αρχειοθετήθηκε 2013-08-26 στο Wayback Machine. *Time*, June 25, 2009.
4. ↑  *Thriller 25: The Book*, ML Publishing Group Ltd, 2008. ISBN 978-0-9768891-9-9.
5. ↑  Pagett, Matt. *The Best Dance Moves in the World - Ever!* Chronicle Books, 2008, p. 72.
6. ↑  DiLorenzo, Kris (April 1985). «The Arts. Dance: Michael Jackson did not invent the Moonwalk». *The Crisis* **92** (4): 143. ISSN 0011-1422.. *«Shoot ... We did that back in the '30s! Only it was called The Buzz back then.»*.
7. ↑  *Cab Calloway in 1932 film "The Big Broadcast"*. YouTube.
8. ↑  «Under The Bamboo Tree - Judy Garland (Meet Me In St. Louis)». YouTube. 6 Ιουλίου 2010. Ανακτήθηκε στις 18 Ιουνίου 2014.
9. ↑  *Bill Bailey in 1955*.
10. ↑  «Grand master of mime, Marcel Marceau, dies». *CBC News*. Associated Press. 23 September 2007.. Ανακτήθηκε στις 2007-09-23.
11. ↑  «Did Jacko Jack the Moonwalk?». Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 26 Ιανουαρίου 2017.
12. ↑  «sssssSnake in the Grasssss». *YouTube.com*. Ανακτήθηκε στις 11 Σεπτεμβρίου 2008.
13. 1 2  Inglis, Ian. *Performance and popular music*, Ashgate Publishing, 2006, p. 122.
14. ↑  «Talking Heads - Crosseyed and Painless - Official Original Video, 1981». *YouTube.com*. Ανακτήθηκε στις 5 Αυγούστου 2011.
15. ↑  «A Night to Remember, Shalamar, Top of the Pops, 1982». *YouTube.com*. Ανακτήθηκε στις 25 Οκτωβρίου 2012.
16. ↑  «Fame: Season 1 Episode 10 - "Evolution of Dance" Original Air Date: March 11th 1982». YouTube.com. 29 Σεπτεμβρίου 2006. Ανακτήθηκε στις 18 Ιουνίου 2014.
17. ↑  *Buffalo Gals* (first 12 seconds sample) at YouTube
18. ↑  «Youtube "Alex Kovalev Moonwalk on ice"». Ανακτήθηκε στις 15 Ιανουαρίου 2014.